# Wikiuutiset

| Wikiuutiset |
| --- |
|  |
|  Kuvakaappaus Wikiuutisten suomenkielisestä etusivusta vuodelta 2018. |
| Verkkosivusto | www.wikinews.org |
| Kaupallinen | ei |
| Tyyppi | verkkouutiset |
| Rekisteröinti | vapaaehtoinen |
| Omistaja | Wikimedia-säätiö |
| Luonut | Wikimedia-yhteisö |
| Avattu | 2004 (englanniksi) |
| Suljettu | 2026 |
| Nykyinen tila | suljettu (vain luku) |
| Infobox OK |

**Wikiuutiset** (engl. *Wikinews*) oli Wikimedia-säätiön hallinnoima vapaan sisällön uutislähde, joka oli toiminnassa vuosina 2004–2026. Wikiuutiset sovelsi wikiperiaatetta uutistuotantoon. Hankkeen suomenkielinen versio avattiin 25. marraskuuta 2007. Wikimedia-säätiön päätöksellä Wikiuutiset suljettiin 4. toukokuuta 2026.

## Historia

Kaksi riviä pitkä ensimmäinen ehdotus Wikiuutisten perustamisesta luotiin tammikuussa 2003 Wikipedian yhteisöön Meta-Wikiin. Ehdottaja oli Daniel Alstron käyttäjätunnuksella Fonzy. Varsinaisen kehitystyön aloitti saksalainen ohjelmistosuunnittelija ja toimittaja Erik Möller. Hankkeen ideana oli perustaa sisarhanke, joka kattaa ”uutiset monista eri aihealueista, puolueettomasti ja täsmällisesti”. Wikipedian pitkäaikaisten muokkaajien vastustus alkuvaiheessa raivasi tietä perusteelliselle keskusteluille siitä, miten se voitaisiin toteuttaa yhtenä Wikimedia-säätiön hankkeena.

Marraskuussa 2004 perustettiin kokeiluwiki sen selvittämiseksi, miten yhteistyönä toteutettava uutissivusto toimisi. Vuonna 2004 sivusto siirrettiin pois demotasosta beetatasoon. Saksankielinen hankeversio perustettiin samaan aikaan. Piakkoin Wikiuutisista julkaistiin myös hollannin-, ranskan-, espanjan-, ruotsin-, bulgarian-, puolan-, portugalin-, romanian-, ukrainan-, italian-, serbian-, japanin-, venäjän-, heprean-, arabian-, thain-, norjan- ja kiinankieliset versiot (kyseisessä aikajärjestyksessä). Vuonna 2007 Wikinewsin eri kieliversioita oli jo 23.

Englanninkielinen Wikinewsin versio saavutti 13. maaliskuuta 2005 tuhannen artikkelin rajapyykin. Runsaan vuoden kuluttua sinne kirjoitettiin viidestuhannes uutinen. Suomenkielinen versio Wikiuutiset saavutti viidensadan uutisen rajapyykin 26. heinäkuuta 2008.

Maaliskuussa 2026 Wikimedia-säätiön johtokunta ilmoitti käyttäjäyhteisön kanssa käytyjen keskustelujen jälkeen, että Wikiuutisten kaikki kieliversiot suljetaan 4. toukokuuta 2026. Wikiuutiset asetettiin vain luku -tilaan, jossa wikien sisältöä voi lukea, mutta sen muokkaaminen ei enää ole mahdollista. Johtokunta perusteli päätöstään sillä, ettei hankkeen ollut mahdollista saavuttaa sen omia tavoitteitaan ja että monet sen tehtävistä jäivät merkittävistä uutistapahtumista Wikipediaan kirjoitettavien tietosanakirja-artikkelien varjoon.

## Lisähankkeita

Vaikkakin Wikiuutiset keskittyi pääasiassa tekstiartikkeleihin, sen osallistujat laajensivat ideaa myös muuhun mediaan. Näitä hankkeita ovat muun muassa puhuttu Wikinews, jossa artikkelit julkaistiin kuunneltavassa Ogg Vorbis -muodossa, sekä tulostettava Wikinews, joka oli päivittäinen painos Wikinewsistä ja tarkoitettu tulostettavaksi.

## Lähteet

## Aiheesta muualla

* Suomenkieliset Wikiuutiset
* Englanninkielinen Wikinews
* Monikielinen Wikinews-portaali

Wikimedia-säätiö

|  |  |
| --- | --- |
| Hankkeet | * Wikipedia
* Wikisanakirja
* Wikisitaatit
* Wikiaineisto
* Wikikirjasto
* Wikimedia Commons
* Wikispecies
* Wikiuutiset
* Wikiopisto
* Wikidata
* Wikimatkat
 |
| Tapaamiset | Wikimania |
| Tunnettuja henkilöitä | * Jimmy Wales
* Larry Sanger
* Katherine Maher
* Maryana Iskander
* Bernadette Meehan
 |
| Organisaatioita | * Wikimedia Suomi
* Wikimedia Sverige
* Wikimedia Eesti
* Wikimedia Norge
* Wikimedia Deutschland
* Wikimedia France
* Wikimedia Russia
* Wikimedia Europe
 |